# Biler I Garagen

I denne opgave skal du bruge tre klasser: Bil, Garage, Main.

**Bil-klassen** skal have en pris og en metode til at hente prisen.

**Garage-klassen** skal indeholde en ArrayList med biler og metoder til at tilføje biler og beregne den samlede pris.

**Main-klassen**, er der hvor vi skal oprette et Garage-objekt og nogle Bil-objekter, og tester metoderne med print statements.

Lav en ny klasse som hedder Garage. En garage skal have en ArrayList som instansvariabel som kan indeholde Bil-objekter. Variablen skal være private, og ikke have nogen get eller set-metode. Husk at sætte typeparameter på Arraylisten sådan her:

ArrayList<Bil> bilerne = new ArrayList<Bil>();

Garageklassen skal have en metode hvor man kan tilføje biler. Kald denne metode for tilføjBil. Den skal tage en Bil som parameter, og have returtypen void. Metoden skal sørge for at adde bilen til arraylisten.

Garageklassen skal desuden have en metode der regner prisen ud for alle biler der er i garagen (dvs denne metode skal loope over arraylisten med biler, kalde hver bils getPris-metode,  regne summen ud og returnere værdien). Kald denne metode for beregnPrisForAlleBiler. Den tager ingen parametre.

Lav et Garage-objekt og et par Bil-objekter ude i den klasse hvor du har din main-metode, og tilføj bilerne til garagen. Prøv at se om metoden der regner den samlede pris ud virker som den skal.