**Arraysopgave: søgning**

**Opgave med arrays: min-max og Math**

1. Start med at skrive en klasse der hedder IterateThroughArray
2. Lav en main-metode og et double-array med værdierne {4.5, 25.3, 12.1, 34.0, 15.5 }.
3. I de næste del-opgaver skal du skrive for-loops der gør forskellige ting. Udkommenter koden fra den tidligere opgave før du går i gang med den næste. Lad være med at slette den, eller lave om i den løsning du allerede har fået til at virke – så har du løsningen til at kigge på en anden gang.
4. Til næste opgave skal vi lige kigge i Javas dokumentation. Søg i din browser på ”java 17 docs”. Gå ind på linket til Oracle Help Center. Nu er du inde på den officielle Java-dokumentation. Søg på java.lang.math i søgefeltet øverst til højre. Nu er du inde på Math-klassens dokumentation. Scroll ned og se alle de metoder Math-klassen indeholder. Fordi Math-klassens metoder er statiske behøver du ikke at lave et nyt objekt med new. I stedet kaldes metoderne således, fx hvis man vil finde kvadratroden af tallet 4.3:

 double kvadratrod = Math.sqrt(4.3);

I næste opgave skal vi ikke tage en kvadratrod, men opløfte tal i en potens. På engelsk hedder potens ”power”. Find den metode i Math-klassen der kan det.

1. Skriv et for-loop der itererer gennem et array, opløfter hvert tal i anden potens og skriver det ud til konsollen.
2. Skriv et for-loop der finder den mindste værdi i arrayet.
3. Skriv et for-loop der finder den største værdi i arrayet.
4. Skriv et for-loop der leder efter værdien 12.1. Hvis det tal findes i arrayet skal programmet udskrive ”Hurra! Jeg fandt 12.1. Det stod på index ” + hvilket index det så end stod på.